இலந்தனம்(III) சல்பேட்டு

இலந்தனம்(III) சல்பேட்டு (Lanthanum(III) sulfate) என்பது La2(SO4)3 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மாகும். பல்வேறு நீரேற்றுகளாக உருவாவதால் இச்சேர்மத்தின் வாய்ப்பாட்டை La2(SO4)3xH2O (0 ≥ x ≥ 9) என்றும் எழுதலாம். மிகவும் பொதுவான நீரேற்று இலந்தனம்(III) சல்பேட்டு ஒன்பதுநீரேற்று ஆகும். இவை அனைத்தும் வெள்ளை நிற திடப்பொருட்களாகும். தாதுக்களிலிருந்து இலந்தனம் உற்பத்தி செய்வதில் இலந்தனம்(III) சல்பேட்டு ஓர் இடைநிலைப் பொருளாகும்,

தயாரிப்பு
நீர்த்த கந்தக அமிலத்தில் இலந்தனம் அல்லது இலந்தனம் ஐதராக்சைடைக் கரைத்து, பின்னர் கரைசலை ஆவியாக்குவதன் மூலம் இதன் ஒன்பதுநீரேற்றைத் தயாரிக்கலாம்:
2 La + 3 H2SO4 → La2(SO4)3 + 3 H2

நீரேற்றுகளை 300 பாகை செல்சியசு வெப்பநிலைக்கு சூடேற்றினால் நீரற்ற இலந்தனம்(III) சல்பேட்டை தயாரிக்க இயலும்.

வினைகள்
நீரற்ற இலந்தனம்(III) சல்பேட்டை மேலும் சூடாக்கினால் 775 °செல்சியசு வெப்பநிலையில் La2O2SO4 சேர்மமும் 1100 °செல்சியசு வெப்பநிலையில் இலந்தனம் ஆக்சைடு சேர்மமும் கிடைக்கின்றன.

கட்டமைப்பு
இரண்டு வெவ்வேறு சூழல்களில் இலந்தனம் அணுக்களைக் கொண்ட ஓர் அறுகோணப் படிக அமைப்பில் இலந்தனம்(III) சல்பேட்டு ஒன்பதுநீரேற்று படிகமாகிறது.

மேற்கோள்கள்

பகுப்பு:இலந்தனம் சேர்மங்கள்
பகுப்பு:சல்பேட்டுகள்